# SPECIFIČNA PRAVILA DISCIPLINE

# SLASTIČARSTVO

## Za Državno natjecanje učenika strukovnih škola – WorldSkills Croatia 2021.

##

## specifična pravila discipline

* Svi natjecatelji moraju biti detaljno upoznati s Tehničkom opisom i Modelom zadatka
* Prije natjecanja natjecatelji će isključene mobitele predati članovima Prosudbenog povjerenstva koji će ih vratiti nakon natjecanja.
* Na državnim natjecanjima u radnom prostoru mogu biti samo natjecatelji i članovi Prosudbenog povjerenstva te članovi Organizacijskog povjerenstva škole domaćina, osim mentora učenika iz škole domaćina.
* Mentori i natjecatelji tijekom državnog natjecanja, a za vrijeme natjecanja ne smiju komunicirati međusobno. Komunikacija je dopuštena izvan radnog prostora i u pauzama. Svako kršenje ove odredbe može značiti smanjenje bodova natjecatelju, a u slučaju opetovanog kršenja odredbi i diskvalifikaciju natjecatelja od strane Prosudbenog povjerenstva.
* Predsjednik Prosudbenog povjerenstva označava početak i kraj rada.
* U slučaju bolesti ili ozljede tijekom natjecanja natjecatelj o tome mora odmah obavijestiti Prosudbeno povjerenstvo koje će odlučiti može li natjecatelj nastaviti s radom. Poduzet će se sve mjere da se pomogne natjecatelju da nastavi natjecanje. U slučaju da natjecatelj mora odustati od daljnjeg natjecanja, ostvareni bodovi bit će dodijeljeni na kraju dana ili natjecanja.
* U slučaju pitanja ili nejasnoće učenik se tijekom državnog natjecanja obraća isključivo članu prosudbenog povjerenstva u tišini podizanjem ruke.Član Prosudbenog povjerenstva procijenit će može li i u kojoj mjeri odgovoriti na upit natjecatelja.
* Ako učenik za vrijeme natjecanja mora ići na toalet obratiti se isključivo članu Prosudbenog povjerenstva.
* U slučajevima uočenih nedopuštenih korištenja sredstava rada, kršenja propozicija natjecanja ili drugih nepravilnosti prosudbeno povjerenstvo za državno natjecanje odlučit će o istom te može donijeti odluku o smanjenju bodova ili diskvalifikaciji natjecatelja.
* Pri dolasku na natjecanje mentori i natjecatelji se trebaju strogo pridržavati vremena koje je navedeno u hodogramu radi pravilne i pravovremene provedbe natjecanja u svim modulima.
* Obavezno donošenje kompletne radne odjeće i obuće bez oznaka škole iz kojih natjecatelji dolaze.
* Natjecatelji sa sobom moraju imati važeću sanitarnu iskaznicu i identifikacijsku ispravu.
* Svi natjecatelji će se istovremeno natjecati u svim modulima jer će svaki natjecatelj imati na raspolaganju svoju radnu jedinicu sa svim pripadajućim uređajima i aparatima dok će ostali pribor donijeti sa sobom.
* Obavezno proučiti popis dozvoljenih materijala, opreme i alata i popis zabranjenih materijala i opreme.
* Koristiti se mogu samo oprema i inventar koji su navedeni u Tehničkom opisu, poglavlje 8. Materijali i oprema, 8.2. Materijali, oprema i alati koje donosi natjecatelj/mentor. Obzirom da je škola domaćin u mogućnosti osigurati samo uređaje i krupnu opremu poželjno je da svaki natjecatelj ponese posuđe i pribor potreban za izradu zadataka svih modula.
* Tanjure i pladnjeve za posluživanje kao i keramičke posudice za pečenje osigurava škola domaćin.
* Nakon što svaki natjecatelj zauzme svoju radnu jedinicu, a prije natjecanja članovi Prosudbenog povjerenstva će pregledati kutije s posuđem i priborom kako bi izbjegli korištenje nedozvoljenog pribora ili gotovih elemenata.
* Državno natjecanje kroz šest modula od kojih će jedan modul biti zamijenjen jednim od dva dodatna modula – ili jedan modul može imati tajanstvene sastojke – održat će se kroz tri dana natjecanja u trajanju do 13 sati.
* Prvi dan natjecanja održat će se zajedno Modul 1 i Modul 2 u trajanju od 2 sata.
* **Modul 2 Zadatak: Oblici za dekoraciju slastica od šećerne mase – ruže i karanfili**

**DOZVOLJENO JE DONOŠENJE I KORIŠTENJE VLASTITIH BOJA PO IZBORU**

* Drugi dan natjecanja održat će se Modul 3 u trajanju od 4 sata i Modul 5 u trajanju od 3 sata.
* Treći dan natjecanja održati će se zajedno Modul 4 i Modul 6 u trajanju od 4 sata. Za pripremu radnog mjesta prije početka svakog modula natjecatelj će imati 10 minuta vremena i aktivnosti u tom periodu neće biti vrednovane.
* Svi učenici natječu se istovremeno u jednakim uvjetima u istim Modulima po gore navedenom rasporedu.
* Nakon završenog natjecanja u svim modulima a kod donošenja tanjura pred članove Prosudbenog povjerenstva natjecatelji ukratko prezentiraju svoj uradak.
* Drugi dan natjecanje ukupno traje 7 sati i to prvo Modul 3 u trajanju od 4 sata (30 minuta za pisanje recepture za zadatak u kojem će obavezne namirnice biti objavljene prije samog natjecanja u Modulu, 10 minuta pripreme radne jedinice, 3 sata praktičnog rada i 20 minuta za kratko usmeno prezentiranje svih natjecatelja prilikom donošenja tanjura sa slasticama pred članove Prosudbenog povjerenstva). Nakon završenog Modula 3 natjecatelji će imati stanku za ručak u trajanju od 60 minuta zatim se natječu u Modulu 5 koji traje 3 sata.
* **Kako bi natjecanje u Modulu 5 počelo na vrijeme natjecateljima će se za vrijeme stanke od 60 minuta ručak poslužiti u prostoru za natjecanje.**
* Prije samog natjecanja u modulu koji sadrži tajanstvene sastojke ili zamjena jednog modula dodatnim članovi prosudbenog povjerenstva će objaviti obavezne tajanstvene sastojke natjecateljima. Zajednički popis svih namirnica bit će dostupan dva mjeseca prije za sve module. Popis će sadržavati i tajanstvene namirnice koje će biti otkrivene na dan natjecanja.
* Popis zajedničkih namirnica bit će objavljen s Tehničkim opisom i Modelom zadatka i na natjecanju će se koristiti namirnice iz zajedničke košarice.
* Popis odabranih namirnica i njihova količina moraju biti poslani školi domaćinu/povjerenstvu mjesec dana prije državnog natjecanja.
* Nakon ocjenjivanja članovi prosudbenog povjerenstva natjecateljima i njihovim mentorima ukratko će istaknuti dobre strane i eventualne pogreške koje su uočili u procesu rada i izrade zadane slastice.
* Pisane recepture koje će učenik koristiti tijekom rada u svim modulima osim u Modulu 3 trebaju biti isprintane na A4 formatu u dva primjerka i spremljene u košuljice. Jedan primjerak koristi učenik, a drugi ide prosudbenom povjerenstvu. Za Modul 3 učenik ima 30 minuta za pisanje recepture i trebovanja na službeni obrazac koji će dobiti od prosudbenog povjerenstva.
* Ako natjecatelj primijeti bilo kakve nepravilnosti na svom radnom mjestu, u vidu nedostataka u opremi, inventaru ili namirnicama, obavezan je to prijaviti članovima prosudbenog povjerenstva radi učinkovitog rješavanja problema.
* U slučaju da natjecatelji uoče kod drugih natjecatelja korištenje nedopuštenih elemenata, to također trebaju prijaviti članovima prosudbenog povjerenstva.
* Kod ocjenjivanja natjecatelji se rangiraju prema broju osvojenih bodova u disciplini.
* U slučaju da dva ili više natjecatelja imaju isti broj bodova, redoslijed se utvrđuje na osnovi većeg broja bodova u modulu koji nosi najviše bodova. Prosudbeno povjerenstvo tada dodjeljuje jedan dodatni bod. U slučaju istog broja bodova u istom modulu dodatni bod se dodjeljuje u drugom po redu modulu po težini izrade.
* Odluka prosudbenog povjerenstva konačna je i neopoziva.